Ленс Стивенсон
Ленс Стивенсон Млађи (; Бруклин, Њујорк, 5. септембар 1990) амерички је кошаркаш. Игра на позицијама бека и крила, а тренутно наступа за Индијана пејсерсе. 

Похађао је Гимназију Линколн у Кони Ајленду, делу Бруклина. Стивенсон је освојио првенства у све четири године средње школе, и он је најбољи стрелац свих времена у средњој школи. Драфтован је као 40.пик у драфту 2010 од стране Индијана пејсерса и играо још за Шарлот хорнетси, Лос Анђелес клиперси, Мемфис гризлиси, Њу Орлеанс пеликанси и Минесота тимбервулвси, Стивенсон се вратио у Индијана пејсерсе у марту 2017.

Каријера

Средња школа 
Стивенсон је привукао пажњу скаута са 12 година, када је Кларк Френсис, ловац на таленте, видео да игра на турниру у Бронксу. И пре него што је кренуо у средњу школу, похађао је Адидас камп.

Колеџ 
У јединој сезони у Синсинатију, 2009-10, Стивенсон је играо 32 од 34 утакмице. Он је у просеку имао 12,3 поена и 5,4 скокова по утакмици. Највише је постигао 23 поена против Џорџтаун универзитета. Он је био први стрелац међу бруцошима, а проглашен је за рукија године. Његов колеџ је имао скор 19-16.

НБА

Индијана пејсерси 
У свом дебију у летњој лиги је постигао 21 поен, ухватио четири скока и поделио три асистенције у победи над Орландо меџиком. Стивенсон је потписао вишегодишњи уговор са пејсерсима 22. јула 2010. године.25. априла 2012. године, Стивенсон је први пут стартовао на утакмици и постигао 22 поена против Чикаго булса. Током 2012-13 сезоне, Стивенсон је постао стартер због повреде Дени Грејнџера. 18. маја 2013. године, у утакмици 6. полуфиналној серији Источне конференције против Њујорк никса, Стивенсон је постигао 25 поена уз 10 скокова и три асистенције и водио Пејсерсе до победе над Никсима и одвео свој тим у финале источне конференције против Мајами хита. 11. новембра 2013. године, против Мемфис гризлиса, Стивенсон је забележио свој први трипл-дабл са 13 поена, 11 скокова и 12 асистенција.Стивенсон је имао свој други трипл-дабл 22. новембра 2013. године против Бостон селтикса. Он је имао 10 поена, 10 асистенција и 11 скокова. Овом победом, Пејсерси су поправили свој рекорд на 11-1, што је њихов најбољи почетак у историји франшизе.Стивенсон је забележио трећи трипл-дабл ове сезоне, 22. децембра 2013. у још једној победи против Селтикса. Он је имао 12 поена, 10 асистенција и 10 скокова.16. јануара 2014. године, Стивенсон је постигао у највише до тада 28 поена у победи против Никса.Стивенсон је сезону завршио са пет трипл-даблова, и био други у трци за Играч НБА који је највише напредовао.

Шарлот хорнетси 
Стивенсон је са Шарлотом потписао трогодишњи уговор.29. октобра 2014. године, дебитовао је за Хорнетсе у њиховој првој утакмици против Милвоки бакса. У нешто мање од 40 минута, имао је 7 поена, 13 скокова и 8 асистенција у победи од 108-106 после продужетака.7. новембра против Атланта Хокса, у просеку мање од седам поена по утакмици у сезони, Стивенсон је добио утакмицу за Хорнетсе у двоструком продужетку шутом за победу. Он је такође забележио свој први дабл-дабл са 17 поена и 13 скокова.

Лос Анђелес клиперси 
Дебитовао је за Клиперсе у отварању сезоне против Сакраменто кингса 28. октобра, постигао 7 поена као стартер.2. децембра је постигао највише поена у сезони 19 у поразу против свог бившег тима Индијана пејсерса.

Мемфис гризлиси 
У фебруару 2016 трејдован је у гризлисе.Три дана касније, дебитовао за гризлисе у поразу од Торонто репторса, постигао је 16 поена, три скока, две асистенције и једну украдену за 22 минута са клупе.11. марта, постигао је у највише поена у каријери 33 у победи после продужетка 121-114 над пеликансима.

Њу Орлеанс пеликанси 
У септембру 2016 потписује за пеликансе..Након повреде препона 4. новембра, и после паузе од 10 недеља пеликанси су га отпустили 7. новембра.

Минесота тимбервулвси 
У фебруару 2017 потписује десетодневни уговор са Минесотом. ебитовао је за Минесоту у победи над Торонтом, у својој првој утакмици у три месеца. Имао је 6 поена и 2 скока и асистенцију.После седам дана се повредио у утакмици против Кливленда. После повреде је потписао још један десетодневни уговор. . 18 марта Минесота раскида уговор са њим.

Повратак у Индијану 
30 марта се враћа у Индијану, одиграо је шест мечева пре плејофа и постизао 7,3 поена по мечу. У плејофу је одиграо 4 утакмице и имао просек од 16 поена.

Референце

Спољашње везе 

 Cincinnati bio
 
 Ленс Стивенсон на сајту НБА
 Ленс Стивенсон  на сајту -{basketball-reference.com
}-

Рођени 1990.
Амерички кошаркаши
Бек шутери
Ниска крила
Кошаркаши Атланта хокса
Кошаркаши Гранд Рапидс голда
Кошаркаши Индијана пејсерса
Кошаркаши Лос Анђелес клиперса
Кошаркаши Лос Анђелес лејкерса
Кошаркаши Мемфис гризлиса
Кошаркаши Минесота тимбервулвса
Кошаркаши Њу Орлеанс пеликанса
Кошаркаши Шарлот хорнетса
Пикови Индијана пејсерса на НБА драфту